Nordjyderne får hurtige tog og bedre Limfjordstunnel, men der var ingen penge til en 3. Limfjordsforbindelse, men kun 10 millioner kroner til en VVM-undersøgelse af en eventuel forbindelse over Egholm. Aftalen giver også 70 millioner til udvidelse af motorvejen ved Nørresundby/Bouet, og så vil der blive investeret i hurtigere togforbindelser. Turen fra København til Aalborg forkortes med 1 1/2 time. - Det er en aftale, der for alvor tilfører noget grønt til trafikken. Endelig har regeringen erkendt, at det er nødvendigt med et sporskifte i dansk transportpolitik. Radikale Venstre har arbejdet benhårdt for at sikre, at størstedelen af de statslige midler anvendes til den kollektive trafik, siger den radikale trafikordfører Johs Poulsen.

Opsummering:
Der er afsat 94 milliarder kroner til trafikforbedringer i den nye trafikaftale, som folketingets partier med undtagelse af Enhedslisten onsdag indgik.